rlitschk/wikidir huggingface dataset:
Vosloog (hoochdüütsch Vosloge) is en lütten Oort in de Gemeen Hagen in’n Landkreis Cuxhoben, Neddersassen. Binnen de Gemeen höört de Oort to de polietsche Oortschop Hein. De Oort liggt op de Oosterholter Geest. Dat Water ut dat Rebeed flütt över Gravens na de Drept hen af, de so üm un bi 500 Meter in’n Noordoosten langsflütt. De Naveröörd sünd Hein un Wolsbuddel in’n Noorden, Woldar, Hoop un Brockmannsmöhlen in’n Noordoosten, Garlst un Buggehorn in’n Süüdoosten, de Meyenbörger Oortsdelen Brakland un Grote-Kamp in’n Süüdwesten, Düngel un Seedörp in’n Westen un Leernst in’n Noordwesten. In Vosloog hett dat fröher dat Good Vosloog geven, dat de Familie von Weersbe tohöört hett. In de Franzosentied von 1810 bet 1814 hett de Oort to de Mairie Meyenborg in’n Kanton Hagen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to dat Gericht Neenhusen tohöört un denn von 1852 bet 1885 to dat Amt Hagen. Na 1885 weer dat in’n Kreis Geestmünn. 1932 is dat Deel von’n Kreis Wersermünn worrn un 1977 von’n Landkreis Cuxhoben. De Oort weer fröher Deel von de Gemeen Neenhusen. Vosloog weer
Buggehorn (hoochdüütsch Buggehorn) is en lütten Oort in de Gemeen Oosterholt-Scharmbeek in’n Landkreis Oosterholt, Neddersassen. Binnen de Gemeen höört de Oort to de polietsche Oortschop Garlst. De Oort liggt op de Oosterholter Geest. Dat Water ut dat Rebeed flütt över’n Streekgraven na de Drept hen af. De Naveröörd sünd Vosloog, Hein un Wolsbuddel in’n Noorden, Woldar, Hoop un Brockmannsmöhlen in’n Noordoosten, Garlst in’n Oosten, Heilshorn in’n Süüdoosten, Brundörp in’n Süden, de Meyenbörger Oortsdelen Brakland un Grote-Kamp in’n Süüdwesten un Düngel, Seedörp un Leernst in’n Noordwesten. In de Franzosentied von 1810 bet 1814 hett de Oort to de Mairie Scharmbeek in’n Kanton Oosterholt höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Vaagdie Scharmbeek in dat Amt Oosterholt tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is. Buggehorn hett fröher to de Buurschop un later to de Gemeen Garlst tohöört. De Gemeen Garlst is an’n 1. März 1974 mit de Gemeenreform in Neddersassen Deel von de Gemeen Oosterholt-Scharmbeek worrn. Binnen de Gemeen höört de Oort sietdem to
De Synagoog Oosterholt-Scharmbeek wee dat jöödsche Goddshuus von Oosterholt-Scharmbeek. De Synagoog hett von 1865 bet 1938 bestahn. De Doden von de Synagogengemeen sünd op’n Jöödschen Karkhoff Oosterholt-Scharmbeek begraven worrn. De eerste Jood keem 1731 mit Levi Hertz na Scharmbeek. Nadem dor ok noch annere Familien hentagen sünd, sünd 1742 de eersten Goddsdeensten fiert worrn. Offiziell to en Synagogengemeen tohoopslaten hebbt sik de fiev jöödschen Familien in Scharmbeek an’n 1. Dezember 1762. Den eersten Nawies för en Synagoog gifft dat 1804. In dat Johr is Benjamin Jakob as Schoolmeester, Schächter un Vorsänger anstellt worrn. 1829 hett de Synagogengemeen beslaten en ne’e Synagoog an de Diekstraat to boon, de 1864 afbrennt is. De Gemeen hett denn en neet Gebüüd boot, dat Platz för 150 Lüüd harr un 1865 trech worrn is. Dat Gebüüd stünn an de Schosseestraat (later Bahnhoffstraat 136, vondaag Bahnhoffstraat 105) an’n Scharmbeker Beek. In de Riekspogromnacht an’n 9. November 1938 sünd ok dör Oosterholt-Scharmbeek Lüüd tagen, de de Synagoog ansteken wullen. Wat de Brandmeester Fritz Torbohm aver verhinnern kunn. Dör de Verordnung über den Einsatz des jüdischen Vermögens is de Synagoog denn 1939 för en Kooppries von 6500 Rieksmark an de Stadt Oosterholt-Scharmbeek verköfft worrn. Dör de Dwangsakschonen von
Till is een plattdüütschen Vörnaam for Jungs. Besunners bekannt is de Naam vunwegen Till Ulenspegel. De Naam Till is, just so, as Dierk un Tietje, een korte Form vun den olen germaanschen Naam Diederik. Dor steekt de beiden Wöör Diot oder Diet (dat heet Volk) un rihhan (dat heet riek oder mächtig) in. Diedrich heet denn so veel, as: De in dat Volk mächtig is oder Der Herrscher öber dat Volk. List vun plattdüütsche Vörnaams Wofaken un woneem de Vörnaam in Düütschland vörkummt: Till
Dat Good Neendiek (hoochdüütsch Gut Niendieck) is en ehmalig Eddelgood, dat twüschen de Öörd Geversdörper Oortsdelen Neendiek un Laak liggt. Dat höört to de Gemeen Kumbarg (Samtgemeen Land Hadeln) in’n Landkreis Cuxhoben, Neddersassen. Dat Good liggt in de Masch von de Oost. Dat Water ut dat Rebeed warrt över Gravens na de Oost hen afföhrt, de üm un bi 500 Meter von dat Good af is. De Öörd ümto sünd Olendecken un Portshemm in’n Oosten, Laak in’n Süüdoosten, Neendiekerdörp un Neendiek in’n Süüdwesten un Marn, Neenseebagen un de Snook in’n Noordwesten. Dat eerste Besitter von dat Good, de in de Oorkunnen vörkummt, is de Landraad Marquart von Katt. 1905 is dat ole Goodshuus afbrennt un denn in’n Stil von de Grünnertied nee boot worrn. Vondaag leevt op dat Good de Familie Holzheu. Dat Good hett vör 1885 to dat Kaspel Geversdörp in dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. Dat Good Neendiek höört al von öllers bi de Gemeen Geversdörp mit bi, de an’n 1. November 2016 Deel von de Gemeen Kumbarg worrn is. Dat Good is evangeelsch-luthersch präägt un höört to
Gelasius II. (* 1060/1064; † 29. Januar 1119 in Cluny) weer van 1118 bit to sien Dood Paapst. Gelasius II., de mit Dööpnaam Johannes vun Gaeta heet, wurr an‘ 24. Januar 1118 as Nahfolger vun Papst Paschalis II. wählt, ahn dat de bannt Kaiser Heinrich V. in den Wahlvörgang inbetrucken wurrn weer. Vör sien Pontifikat weer he Mönk in Montecassino, af 23. August 1088 Subdiakon un Prosignator, af 1. Juli 1089 Kanzler vun de päpstlich Kanzlei, Kardinaldiakon vun Santa Maria in Cosmedin, af 1116 weer in Montecassino. De Kaiser is gau nah Rom gahn, um sien Anspröök gellend to maaken, aber Gelasius II. is in sien Heimatstadt Gaeta flücht, wo he an‘ 10. März 1118 de päpstlich Weehn kreeg. In‘ Gegentoog leet Heinrich V. den Cluniazenser Maurice Bourdin as Gregor VIII. to’n Paapst krönen. In de Folgetiet keem kien Eenigung mit den Kaiser tostannen, insbesünnere nich över den dormals up sien Hööchtpunkt befindlichen Investiturstriet. Gelasius leet dorum 1118 up de Synode in Fritzlar den vun sien Vörgänger utspraaken Bann vun Heinrich bestätigen un nee maaken. Gelasius II. is an‘ 29. Januar 1119 nah blots eenjohrig Pontifikat in Cluny storven. Stephan Freund: Gelasio II. In: Massimo Bray (Hrsg.): Enciclopedia dei Papi,
Lasse Weritz (* 30. Mai 1986 in Cuxhoben) is en düütschen Politiker von de CDU. He weer van November 2017 bit November 2022 Afornten in’n Landdag von Neddersassen. Weritz is 1986 as Söhn von Monika un Winfried Weritz in Cuxhoben boren un in Hemmoor opwussen. Na dat Abitur 2006 an de BBS Cuxhoben hett he von 2006 bet 2010 an de Universität Hilmssen Weertschop un Geschicht op Lehramt studeert un sien Referendariat von 2010 bet 2011 an de Realschool Allefelle maakt. Later is he denn wedder na Hemmoor tagen un dor Schoolmeester an de Oostschool worrn. Weritz is verheiraadt un hett twee Söhns. Weritz is mit 15 in de Junge Union rin. He weer dor von 2006 bet 2015 Viez-Kreisvörsitter un 2010 bet 2015 in’n Vörstand von de Junge Union Neddersassen (toletzt Viez-Landsvörsitter). He is bi de Wahlen 2011 as Afornten in’n Kreisdag von’n Landkreis Cuxhoben intagen un is dor Viez-Frakschoonsvörsitter von de CDU. 2012 hett he den Vörsitt von’n CDU-Samtgemeenverband Hemmoor övernahmen. Bi de Wahlen 2016 is Weritz in’n Stadtraad von de Stadt Hemmoor intagen un dor glieks to’n Börgermeester wählt worrn. Ok in’n Samtgemeenraad von de Samtgemeen Hemmoor is he wählt worrn. För de Landdagswahl in Neddersassen an’n
Schweder (ok Sweder, in Oostfreesland Schweer, Schweere, Schweero un Sweer, Sweero un Sweere) is een plattdüütschen Vörnaam for Jungs. De Naam is in't Middelöller vun Westfalen bit hen na Pommern ganz begäng. He kümmt vun dat ooltsassische swith(i), up ooltfreesch swithe, (up Oolthoochdüütsch swind), dat heet stark un dull un dat annere Woort heri, dat heet Heer. De Naam is also tohopenbackt ut twee Wöör: Swit-her. Dor is denn later Sweder vun wurrn. In Oostfreesland finnt sik düsse Naam denn as Schweer, Schweere, Schweero un Sweer, Sweere un Sweero. De Naam bedutt denn so veel, as: De bi de Sudaten de dullste is, oder De stark is in dat Heer. Mit de Sweden, de in dat 17. Johrhunnert veel in Noorddüütschland rümkamen sünd, hett düsse Naam nix to kriegen. Bremen: Schweder, 1678 (bi Peter Koster) Habenhusen bi Bremen: Schweder, 1690 (in en ole Inwahnerlist) Karkspeel Blekendorf/Ostholsteen: Karkenföörstand wäär Schweder Quattert vunn 1633-1662. Karken-Rägnungsbook (Kirchen Archiv Bad Segeberg) ( vun Uwe Quadejacob) List vun plattdüütsche Vörnaams Wofaken un woneem de Vörnaam in Düütschland vörkummt: Sweer, Schweder, Schweero, Schweer Müller, Hartmut (Rutgever): Peter Koster, Chronik der Kaiserlichen Freien Reichs- und Hansestadt Bremen 1600-1700, Bremen 2004, ISBN 3-86108-687-5 Manno Peters Tammena: Ostfriesische Vornamen,
Harjes (ok Harje, Harries, Harger un Harrier) is een plattdüütschen Vörnaam for Jungs. Dat is antonehmen, dat Harjes een Korte Form vun den Naam Harald is. Harald stammt ut de germaansche Spraak un sett sik tohopen ut de beiden Wöör Chario (dat heet Heer oder Armee) un waltan (dat heet regeeren oder herrschen). Harald heet denn so veel, as De in dat Heer dat Seggen hett oder De in de Armee regeeren deit. To'n eersten Mal dükert düsse Naam in dat 1. Jahrhunnert vör Christus up. Dor gifft dat eenen Försten vun de Batavers, de heet Chariowalda. Anner Lüde seggt, Harjes is een korte Form vun den olen germanschen Naam Hinrich oder Hinnerk. Vun düsse plattdüütschen Vörnaams kaamt ok de Tonaams Harrjes, Harries, Harje usw. vun her. De bedüüt so veel, as Ut Harjes siene Familie oder ok Vun Harjes sienen Hoff. List vun plattdüütsche Vörnaams Wofaken un woneem de Vörnaam in Düütschland vörkummt: Harjes, Harje, Harries, Harger, Harrier
Oliver Lottke (* 26. Dezember 1972 in Bremerhoben) is en düütschen Politiker von de SPD. He is siet 2017 Afornten in’n Landdag von Neddersassen. Lottke is 1972 in Bremerhoben boren. He hett an de Universitäten Ollnborg un Bremen Diplom-Sozialarbeidswetenschoppen un bet to de Magistertwüschenprüfung tosätzlich in Ollnborg Politikwetenschop un Sozialpädagogik studeert. He is Diplom-Sozialpädagoog un arbeidt siet 1993 bi dat Diakoonsche Wark in Bremerhoben (Deel von dat Diakoonsche Wark von de evangeelschen Karken in Neddersassen) un is dor in dat Rebeed Jugendhülp, Justiz un wahnungslose Minschen aktiv. Siet 2006 leevt he in Lox. He is verheiraadt un hett twee Döchter. Lottke is 2009 Maat von de SPD worrn. Siet 2014 is he Maat von’n Gemeenraad in de Gemeen Lox. För de Landdagswahl in Neddersassen an’n 15. Oktober 2017 weer he de Direktkannedaat in’n Landdagswahlkreis Ünnerwerser un kunn sik mit 38,14 % von de Eerststimmen dörsetten. Lottke sien Websteed (hoochdüütsch)
Dörte Liebetruth (* 23. November 1979 in Bremen) is en düütsche Politikerin von de SPD. Se is siet 2017 Afornte in’n Landdag von Neddersassen. Liebetruth is 1979 as Dochter von Jutta un Wilfried Liebetruth in Bremen boren un in Kerklinneln opwussen. Se hett von 1986 bet 1990 de Grundschool Bennbössel besöcht, weer von 1990 bet 1992 för de Orientierungsstufe an dat Schoolzentrum Kerklinneln un is von 1992 bet 1999 na dat Gymnasium an’n Wall in Veern gahn. Blots in dat Schooljohr 1996/1997 weer se för een Johr op Uttuusch in de USA un hett de Lincolnton High School in Lincolnton besöcht. In ehre Schooltied weer se 1998 bet 1999 Sprekerin von’n LandsschölerInnenraad Neddersassen un Viezpräsidentin von de BundsschölerInnenvertredung. Na dat Abitur hett se von 1999 bet 2004 an de Hoochschool för Musik, Theater un Medien Hannover Medienmanagement mit Nevenfach Juristeree studeert un dat Studium as Diplom-Medienwetenschopperin afslaten. Von 2005 bet 2011 hett se an de HMTM Hannover ehr Dokterarbeid to dat Thema Europa vor Ort verankern schreven un dormit den Dr. phil. kregen. Von 2005 bet 2009 weer se blangenbi ok wetenschopliche Mitarbeiderin för de Afornten Lars Klingbeil un Joachim Stünker in’n Bundsdag un von 2011 bet Februar 2013 wetenschopliche
Marco Mohrmann (* 7. September 1973 in Zeven) is en düütschen Politiker von de CDU. He is siet 2017 Afornten in’n Landdag von Neddersassen. Mohrmann is 1973 boren un in Rohreis opwussen. He hett 1993 sien Abitur an dat Fachgymnasium Landweertschop (Johann-Heinrich-von-Thünen-School) in Bremervöör maakt. Na dat Abitur hett he sien Grundwehrdeenst bi de Bundswehr in de Essener Ruhrlandkasern un de Bremervörer Vörde-Kasern hatt. He hett en Lehr in de Bueree maakt un weer op twee Lehrhööv in Minst un Töst. Na de Lehr hett he an de Universitäten Kiel un Wageningen Bueree studeert un sien Studium 2001 as Diplom-Agrarinschenör afslaten. He hett denn as wetenschoplichen Mitarbeider an de Universität Kiel arbeidt un in’n Februar 2005 sien Dr. sc. agr. maakt. He arbeidt siet 2004 in’n Verdriev von de Hansa Landhandel GmbH in Heeßel. Siet 2012 is he Maat in’n Opsichtsraad von de Zevener Volksbank. Mohrmann hett 1993 Behlke Jagels freet un hett mit ehr dree Kinner. Mohrmann is 1990 in de Junge Union rin un 1992 in de CDU. 2017 is he to’n Kreisvörsitter von’n CDU-Kreisverband Rodenborg wählt worrn. He is in’n Gemeenraad von de Gemeen Rhaar un is dor na de Wahl 2016 as Börgermeester wählt worrn. Ok
Eike Hendrik Holsten (* 3. Mai 1983 in Zeven) is en düütschen Politiker von de CDU. He is siet 2017 Afornten in’n Landdag von Neddersassen. Holsten is 1983 in Zeven boren un in Tarms opwussen. Het hett 2002 sien Abitur an dat St.-Viti-Gymnasium Zeven maakt un denn Politikwetenschoppen an de Universität Bremen studeert. As studentischen Mitarbeider hett he för den Bundsdagsafornten Reinhard Grindel arbeidt, een Johr en Praktikum in Berlin bi de Adenauer-Stiftung un in dat Adenauer-Huus maakt un weer denn von 2008 bet 2016 richtigen Mitarbeider von Reinhard Grindel. Holsten is verheiraadt mit siene Fro Katrin un hett twee Kinner. He leevt vondaag in Rodenborg. Holsten is 2001 in de CDU rin. Siet 2012 is he Maat von’n Stadtraad von de Stadt Rodenborg. Bi de Wahl 2016 is he tosätzlich ok in’n Kreisdag von’n Landkreis Rodenborg wählt worrn. För de Landdagswahl in Neddersassen an’n 15. Oktober 2017 weer he de Direktkannedaat in’n Landdagswahlkreis Rodenborg un kunn sik mit 39,35 % von de Eerststimmen dörsetten. Holsten sien Websteed (hoochdüütsch)
Holsten betekent Holsteen, Landschop in’n Noorden von Düütschland, Holsten, Oort in de Gemeen Ankum in’n Landkreis Ossenbrügge, Neddersassen, Holsten, Oort in de Gemeen Melle in’n Landkreis Ossenbrügge, Neddersassen, Holsten, Oort in de Gemeen Hilgermissen in’n Landkreis Neenborg, Neddersassen, Holsten, Oort in de Gemeen Saoltbiärgen in’n Landkreis Eemsland, Neddersassen, Holsten-Bexen, Oort in de Gemeen Saoltbiärgen in’n Landkreis Eemsland, Neddersassen, Holsten, Oort in de Gemeen Finnentrop in’n Kreis Olpe, Noordrhien-Westfalen, Beer von de Holsten-Broeree. Holsten is de Familiennaam von Adolph Hans von Holsten (1630–1694), düütschen Goodsbesitter un Justizraad, Cornelia Holsten (* 1970), düütsche Juristin, Eike Holsten (* 1983), düütschen Politiker, Hieronymus Christian von Holsten (1639–1692), düütschen Offzeer, Hinrich Holsten (1902–1970), düütschen Politiker, Horst Holsten (1940–2013), düütschen Ruumfohrtinschenör, Josy Holsten (1897–1963), Swiezer Schauspelerin, Karl Holsten (1825–1897), düütschen protestantschen Theoloog, Krischan Holsten (1922–1993), plattdüütschen Schriever, Lukas Holsten (1596–1661), humanistischen Gelehrten, Marion Holsten (* 1936), plattdüütsche Schrieversche, Reiner Holsten (* 1952), düütschen Politiker, Robert Holsten (1862–1954), düütschen Pädagoog un Volkskundler. Kiek ok bi: Holste, Holston. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Mohrmann is de Familiennaam von Anton Mohrmann (1897–1987), düütschen Diplomaat, Auguste Mohrmann (1891–1967), düütsche Pädagogin, Christine Mohrmann (1903–1988), düütsche Ooldphilologin, Karl Mohrmann (1857–1927), düütschen Architekt, Marco Mohrmann (* 1973), düütschen Politiker, Otto Mohrmann (1901–1993), düütschen Politiker, Ruth Mohrmann (1945–2015), düütsche Ethnologin, Wilhelm Mohrmann (1815–1891), düütschen Jurist un Politiker. Kiek ok bi: Möhrmann, Mormann, Moormann. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Liebetruth is de Familiennaam von Dörte Liebetruth‎ (* 1979), düütsche Politikerin, Matthias Liebetruth (* 1970), düütschen Musiker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Danwitz betekent von Danwitz, fröhere Eddelfamilie. Danwitz is de Familiennaam von Karl-Ludwig von Danwitz (* 1958), düütschen Politiker, Ludwig von Danwitz (1910–1981), düütschen Journalist, Norbert Schneider-Danwitz (1934–2017), düütschen Jurist, Thomas von Danwitz (* 1962), düütschen Rechtswetenschopper. Kiek ok bi: Die Ehe des Dr. med. Danwitz. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Karl-Ludwig von Danwitz (* 26. Juli 1958 in Tönisvorst) is en düütschen Politiker von de CDU. Von Danwitz is 1958 as Söhn von en Buur in Tönisvorst boren. Na dat Abitur un den Grundwehrdeenst hett he von 1980 bet 1983 Agrarwetenschoppen an de Universität Göttingen studeert. 1984 hett he sien Dokter maakt un denn as wetenschoplichen Mitarbeider bi de Bundsforschungsanstalt arbeidt. Na düsse Tied weer he as Ünnernehmensberader in Sleswig-Holsteen aktiv un hett sik 1986 as Landweert in Snevern dallaten. He hett dree Kinner. Siet 1991 is von Danwitz för de CDU Maat in’n Kreisdag von’n Landkreis Heidkreis. Bi de Wahl an’n 14. Januar 2007 to’n Landraad von’n Landkreis Soltau-Fambossel hett he gegen Manfred Ostermann verloren. För de Landdagswahl in Neddersassen an’n 2. Februar 2003 weer he de Direktkannedaat in’n Landdagswahlkreis Soltau un kunn sik mit 58,6 % von de Eerststimmen dörsetten. Bi de Landdagswahl an’n 27. Januar 2008 hett he den Wahlkreis wedder wunnen. Dütmaal mit 46,80 % von de Stimmen. Bi de Landdagswahl an’n 20. Januar 2013 wull he wedder as Kannedaat in’n Wahlkreis Soltau antreden. As de CDU parteiintern över den Kannedaat afstimmt hett, hett sik aver Lutz Winkelmann dörsett. Von Danwitz is dorüm nich wedder in’n
Eva Viehoff (* 1958 in Soltgitter) is en düütsche Politikerin von Bündnis 90/De Grönen. Se is siet 2017 Afornte in’n Landdag von Neddersassen. Viehoff is 1958 in Soltgitter boren. Se hett Agrarwetenschoppen an de Universität Kiel studeert. Lange Tied hett se för dat Alfred-Wegener-Institut för Polar- un Seeforschung arbeidt un weer dor acht Johr lang Beopdragte för Froonslüüd. Na düsse Tied hett se von 2008 af an för dat Projekt Komm mach MINT för mehr Froonslüüd in Wetenschop un Technik (MINT-Fächer) arbeidt. Dat Projekt is von dat Bundsbildungsministerium fördert worrn. Se arbeidt as Senior Consultant bi dat Kumpetenzzentrum Technik-Diversity Chancengleichheit in Builefeld. Se hett dree grote Kinner un leevt mit ehren Levenspartner in Lox. Viehoff is 1995 bi de Grönen intreden. Se is siet 1996 Maat in’n Gemeenraad von de Gemeen Lox un siet 2006 in’n Kreisdag von’n Landkreis Cuxhoben. Dor is se Frakschoonsvörsitterin von de Grönen un siet 2011 ok Viez-Landraad. Bi de Bundsdagswahl 2013 weer se Direktkannedaat för den Bundsdagswahlkreis Cuxhoben-Stood II un hett dor 6,1 % von de Eerststimmen kregen. Dormit hett se keen Direktmandaat kregen. Op de Landslist von de Grönen in Neddersassen stünn se op Platz 9, wat ok nich utreckt hett, üm in’n Bundsdag
Viehoff is de Familiennaam von Eva Viehoff (* 1958), düütsche Politikerin, Heinrich Viehoff (1804–1886), düütschen Philoloog un Pädagoog, Jean Viehoff (1916–1991), nedderlandschen Maler, Phili Viehoff (1924–2015), nedderlandsche Politikerin, Reinhold Viehoff (* 1948), düütschen Literaturwetenschopper, Medienwetenschopper un Medientheoretiker, Valerie Viehoff (* 1976), düütsche Rodererin. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Düring is en Dörp in de Gemeen Lox in’n Landkreis Cuxhoben, Neddersassen. Binnen de Gemeen Lox billt de Oort en polietsche Oortschop. To Düring höört ok Friedrich-Wilhelmsdörp. De Oort liggt op en Geestinsel twüschen de Mooren langs de Luun, de Dohrener Beek un den Lox-Düringer Moorkanaal. Dat Water ut dat Rebeed warrt över Gravens na Luun un Lox-Düringer Moorkanaal afföhrt. De Naveröörd sünd Dünenfähr in’n Noorden, Friedrich-Wilhelmsdörp, Bexhöv un Stinst in’n Noordoosten, Heerst in’n Oosten, Freeschluunbarg, Westerbeverst un Hollen in’n Süüdoosten, Heis un Wittst in’n Süden, Drostendamm, Hahnenknoop un Hetthorn in’n Süüdwesten, Stotel un Ness in’n Westen un Lox in’n Noordwesten. De Oort Düring geiht trügg op dat Good Düring, dat 1140 toeerst in de Oorkunnen vörkummt. 1886 is von Eberhard Cronemeyer op dat Rebeed von Düring de Arbeiderkolonie Friedrich-Wilhelmsdörp grünnt worrn. In’n Eersten Weltkrieg sünd twölv Soldaten ut Düring fullen oder vermisst un in’n Tweten Weltkrieg 32. In de Franzosentied von 1810 bet 1814 hett de Oort to de Mairie Bexhöv in’n Kanton Bremerleh höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett bet 1851 to de Huusvaagdie Bexhöv von dat
Dat Good Stemmermöhlen (hoochdüütsch Gut Stemmermühlen) weer en Eddelhoff in dat Dörp Stemmermöhlen (vondaag Deel von de Oortschop Karkwist in de Gemeen Beverst, Landkreis Cuxhoben, Neddersassen). Dat Good Stemmermöhlen leeg an de Luun un harr ok en Watermöhl. Dorvon kummt ok de Naam Stemmermöhlen. Dat Good hett bet an dat Enn von dat 18. Johrhunnert de Familie von de Lieth tohöört. As Johann Arend von de Lieth 1780 doodbleven is, güng dat Good in Besitt von siene Dochter Gertrud Anna, de Claus Hinrich von Horn freet harr. He is al 1782 doodbleven un dat Good güng denn an de Dochter Juliane Magdalene, de mit Christian Arnold Diedrich von Zesterfleth verheiraadt weer. Von Zesterfleth wedder is 1820 doodbleven un dat Good güng an de Dochter Louise Caroline Johanne Elisabeth, de Wilhelm von Hodenberg freet harr. Later in dat 19. Johrhunnert is dat Good an de Koopmannsfamilie Rauch ut Bremen verköfft worrn. Dat hüdige Goodshuus is 1901/1902 von’n Bremer Koopmann Gottlieb Rauch boot worrn. De Sockel is ut Tegel müürt, de Rest is en massiven Putzbo in’n Stil von de Neorenaissance mit Treppengevel un dubbelte Rund- un Spitzbagenfinstern. Dat Goodshuus is vondaag as Bodenkmaal schuult. Goodsbesitter Gottlieb Rauch is an’n 13. Oktober